text: [{"text_idx": "#000003", "text": "Guutuu Addunyaa keessatti lakkoofsi namoota sababa COVID-19 du\u2019anii 400,000 dabre"}, {"text_idx": "#000004", "text": "Weerarri Vaayirasii Koroonaa ji\u2019a shan dura Chaayinaa keessatti ka\u2019e, hanga ammaatti guutuu addunyaa keessatti ummata 402,000 ol galaafatuu gabaafame. Akka ragaa Johns Hopkin University irraa argameetti, lakkoofsi namoota vaayirasichaan qabamuu mirkaanaahe miiliyoona torba kan gahe yoo tahu, namoonni miiliyoona 3,400,000 tahan ammoo dhibee kana irraa fayyanii jiru.\nTamsa\u2019ini Vaayirasichaa biyyoota muraasa kanaan dura akka malee miidhaman keessatti kan hir\u2019ataa dhufe tahus, naannolee addunyaa kan biroo keessatti ammoo daranuu babal\u2019ataa jira. Biyyoota yeroo ammaa Vaayirasichi haala yaaddessaa taheen keessatti babal\u2019ataa jiru jidduu Braaziil, Raashiyaa, Indiyaa, Peeruu, Turkiyaa fi Meeksikoon adda duree tahuu ragaaleen ni mul\u2019isu.\nAmeerikaa keessatti lakkoofsi namoota vaayirasichaan qabamuu mirkanaahee miiliyoona lamatti dhihaate jira. Biyyattii keessatti ammalle guyya tokkotti yoo xiqqaate namoonni 1,000 ol sababa vaayirasichaatiin kan du\u2019aa jiran yoo tahu, walumaa galatti hanga ammaatti 112,000 ol du\u2019uu gabaafame. Meeksikoon ammoo U.S.A tti aanuun biyyoota Ameerikaa Kaabaa keessaa biyya lammataa weerarri vaayirasichaa keessatti hammaate taatee jirti.\nWeerarri Vaayirasichaa yeroo ammaa naannawa addunyaa hunda caalaa Ameerikaa Kibbaa keessatti hammaate. Braaziil, Peeruu fi Chiilii keessatti ammoo vaayirasichi lubbuu namoota hedduu galaafataa jira.\nHaaluma wal fakkaatuun Afrika keessattis Vaayirasichi hanga ammaatti namoota 185,000 ol irratti argamuu gabaafame. Lakkoofsi namoota Vaayirasichaan du\u2019anii ammoo 5,000 dabree jira. Keesumattuu weerarri Vaayirasicha naannawa baha Afrikaa keessatti daran hammaataa jira."}, {"text_idx": "#000007", "text": "701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?"}]